**Sublima comedie**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca şi o speranţă dusă

domnilor eu râd în rusă

câinele râde-n engleză

doar aşa de antiteză

O raţă râde în cehă

mai ceva decât o sfeclă

numai lupul în slovacă

râde mai rău ca o vacă

Şi un cui rănit în freză

râde de cheia franceză

vai de mama lor de boi

fac politică-n butoi

Şi o curcă foarte chioară

poftim râde la chitară

Costel Zăgan, Cezeisme II